Document ID: /roh_data/filtered/fineweb-2-filterrobots_roh.jsonl.gz/2470

Julia Müller è la pli giuvna deputada dal Cussegl grond. Cun ses 21 onns è la studenta da giurisprudenza da Favugn la speranza per il futur. Per las dunnas e per la giuventetgna vuless ella s'engaschar en emprima lingia.
Ella porta in vent giuven en il parlament chantunal. Julia Müller sa cun ses 21 onns dentant schon exact tge ch'ella vuless. Anc dapli giuvens e giuvnas e dunnas en la politica. E sco cuntanscher quellas finamiras sa la giuvna studenta da giurisprudenza da Favugn er: «Esser in exempel e dapli politica en scola».